  Майя Бывальцева 2021-тӥ арын Удмуртиысь школаосын пиналъёсты нырысетӥ классэ гожтон 1-тӥ оштолэзе кутскоз. Со сярысь элькун тӧролэн но кивалтэтлэн пресс-службазы ивортӥз. Куриськон ньыль амалэн сётыны луоз: школае мыныса, почта пыр, электрон почта пыр, кун юрттӥськетъёсъя улосвыл портал пыр. Улосвыл порталын нимысьтыз «Запись в школу» сервис вань. Туннэ со секундскын 10 сюрс куриськонъёсты кутыны быгатэ Электрон амалэн гожтӥськонын 2021-тӥ арын кӧня ке воштӥськонъёс вань: - гожтӥськон одӥг нуналэ но котькуд школаын пӧртэм дыре кутскоз. Сое кун юрттӥськетъёсъя улосвыл порталысь яке школаын тодыны луоз. Кутскон дыр пумысен берлоез шонер ивор «Запись в школу» сервисын 30-31 южтолэзе луоз; - психолого-медико-педагогической ӧриез ортчем но со сярысь ужкагаз басьтэм муртъёс понна адаптивной программа бырйыны луонлык ван. Йӧспӧртэм азинскись пиналъёс понна анай-атайёс улон интызыя огшоры школаез бырйыны быгато. Сыӵе луонлык порталын луоз; - «Запись в школу» сервисын нылпиез школае ваньмызлэсь азьпал басьтыны эрикрад сётӥсь кӧня ке мугъёсты пусйыны луоз. Кылсярысь, пиналлы школае нырысь ик интыяськыны эрикрад сётэ, со кунпуш ужъёсъя министерствоын ужасьлэн нылпиез луэ ке, со школаын агаез яке апаез дышетске ни ке. Кӧня ке сыӵе эрикрадъёс тросгес луонлыкъёс сёто; - «Запись в школу» сервисын нотификация (нимлыко ивортон) кылдоз, со возьматон прокуроръёслэн, судьяослэн, Россиысь Следствиосъя комитетын ужасьёслэн пиналъёссы понна школае нырысь шедьыны эрикрад сётӥське со школаосын гинэ, кудъёсызлэн интернетсы вань; - «Запись в школу» сервисысь школалэн нимлыко сайтаз потыны луонлык вань; - приёмной кампанилы дасяськон улсын 25-тӥ южтолэзе 15 часын трос калыкен тестирование ортчоз; - 2021-тӥ арысен школаез быръён дыръя дышетсконние гожтӥськон понна буш интыос сярысь ивортонэз тодыны луоз, та дырозь нырысетӥ классэ интыос сярысь гинэ ивортон усьтэмын вал. 2020-тӥ арын школае гожтӥськон дыръя 7 сюрс 558 электрон куриськонъёс сётӥзы «Запись в школу» сервис пумен паськытгес вӧлме. 2019-тӥ арын приёмной кампания дыръя отчы 54 сюрс 754 пол пыразы ке, кылем арын 77 сюрс 285 пол.  Тегъёс: Дышетон Ижкар Удмуртия пиналъёс школаос  